CELEX: 31997D0462
Language: ro
Date: 1997-06-27 00:00:00
Title: Decizia Comisiei din 27 iunie 1997 privind procedura de atestare a conformității produselor pentru construcții în temeiul articolului 20 alineatul (2) din Directiva 89/106/CEE a Consiliului în ceea ce privește panourile din lemnText cu relevanță pentru SEE.

13/Volumul 21
            
            
               RO
            
            
               Jurnalul Ofícial al Uniunii Europene
            
            
               225
            
         31997D0462
   
               L 198/27
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 27 iunie 1997
   privind procedura de atestare a conformității produselor pentru construcții în temeiul articolului 20 alineatul (2) din Directiva 89/106/CEE a Consiliului în ceea ce privește panourile din lemn
   (Text cu relevanță pentru SEE)
   (97/462/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 89/106/CEE a Consiliului din 21 decembrie 1988 de apropiere a actelor cu putere de lege și a actelor administrative ale statelor membre referitoare la produsele pentru construcții (1), astfel cum a fost modificată ultima dată prin Directiva 93/68/CEE (2), în special articolul 13 alineatul (4),
   întrucât, în temeiul articolului 13 alineatul (3) din Directiva 89/106/CEE, Comisia trebuie să aleagă între cele două proceduri pentru atestarea conformității unui produs „procedura cea mai puțin oneroasă, dar sigură”; aceasta înseamnă că este necesar să decidă dacă, pentru un anumit produs sau o anumită categorie de produse, existența unui sistem de control al proceselor de producție în fabrică, sub răspunderea producătorului, este o condiție necesară și suficientă pentru atestarea conformității sau dacă, pentru respectarea criteriilor menționate la articolul 13 alineatul (4), este necesară intervenția unui organism de certificare acreditat;
   întrucât, în temeiul articolului 13 alineatul (4), este necesar să se indice procedura astfel stabilită în mandatele și specificațiile tehnice; întrucât, prin urmare, este de dorit să se definească noțiunea de produse sau categorie de produse utilizată în mandate și specificații tehnice;
   întrucât descrierea detaliată a celor două proceduri prevăzute la articolul 13 alineatul (3) este prezentată în anexa III la Directiva 89/106/CEE; întrucât, prin urmare, este necesară specificarea clară a metodelor de aplicare a celor două proceduri, cu trimitere la anexa III, pentru fiecare produs sau categorie de produse deoarece anexa III acordă prioritate anumitor sisteme;
   întrucât procedura menționată la articolul 13 alineatul (3) litera (a) corespunde sistemelor stabilite la prima variantă, fără supraveghere permanentă, respectiv a doua și a treia variantă, de la punctul 2 subpunctul (ii) din anexa III, și procedura menționată la articolul 13 alineatul (3) litera (b) corespunde sistemelor stabilite la punctul 2 subpunctul (i) din anexa III și, la prima variantă cu supraveghere permanentă, la punctul 2 subpunctul (ii) din anexa III;
   întrucât măsurile prevăzute de prezenta decizie sunt în conformitate cu avizul Comitetului permanent pentru construcții,
   ADOPTĂ PREZENTA DECIZIE:
   Articolul 1
   Conformitatea produselor și categoriilor de produse stabilite în anexa I se certifică printr-o procedură în care producătorul este singurul răspunzător să aplice un sistem de control al proceselor de producție în fabrică, sistem care să asigure conformitatea produsului cu specificațiile tehnice relevante.
   Articolul 2
   Conformitatea produselor stabilite în anexa II se certifică printr-o procedură în care, în afară de sistemul de control al proceselor de producție în fabrică, operat de producător, în evaluarea și supravegherea controlului proceselor de producție sau a produsului însuși este implicat un organism de certificare acreditat.
   Articolul 3
   Procedura de atestare a conformității, stabilită în anexa III, se indică în mandatele pentru standarde armonizate.
   Articolul 4
   Prezenta decizie se adresează statelor membre.
   
      Adoptată la Bruxelles, 27 iunie 1997.
      
         
            Pentru Comisie
         
         Martin BANGEMANN
         
         
            Membru al Comisiei
         
      
   
   
      (1)  JO L 40, 11.2.1989, p. 12.
   
      (2)  JO L 220, 30.8.1993, p. 1.
   ANEXA I
   Panouri din lemn fără strat de acoperire, cu strat de acoperire și furniruite sau placate din euro-clasele B (1), C (1), D, E sau F pentru elemente nestructurale pentru utilizare interioară sau exterioară.
   
      (1)  Materiale pentru care comportarea la foc nu se poate schimba în cursul procesului de producție.
   ANEXA II
   Panouri din lemn nefățuite, vopsite și furniruite sau căptușite pentru elemente structurale pentru utilizare interioară sau exterioară.
   Panouri din lemn nefățuite, vopsite și furniruite sau căptușite din euro-clasele B (1) sau C (1) pentru elemente nestructurale pentru utilizări interioare și exterioare
   
      (1)  Materiale pentru care comportarea la foc se poate schimba în cursul procesului de producție.
   ANEXA III
   CATEGORIA DE PRODUSE
   PANOURI DIN LEMN (1/2)
   Sisteme de atestare a conformității
   Pentru produsul(ele) și utilizarea(ările) proiectată(e) enumerate în continuare, este necesar să se specifice de către Comitetul European pentru Standardizare, Comitetul european pentru standardizare electrotehnică (CEN/Cenelec), în standardul(ele) armonizat(e) relevant(e), următorul(arele) sistem(e) de atestare a conformității:
   
               Produs(e)
            
            
               Utilizarea(ările) proiectată(e)
            
            
               Nivelul(ele) sau clasa(ele) de comportare la foc
            
            
               Sistemul(ele) de atestare a conformității
            
         
               Panouri din lemn nefățuite, vopsite și furniruite sau căptușite
            
            
               Pentru elemente structurale pentru utilizare interioară sau exterioară
            
            
               B – C (1)
               
            
            
               1 (3)
               
            
         
               —
               B – C (2)
               
               D, E, F
            
            
               —
               2+ (4)
               
            
         Precizarea sistemului ar trebui să facă posibilă punerea acestuia în aplicare chiar și atunci când nu este necesară determinarea performanței unei anumite caracteristici deoarece cel puțin un stat membru nu are cerințe legale privind o astfel de caracteristică [a se vedea articolul 2 alineatul (1) din Directiva 89/106/CEE și, după caz, clauza 1.2.3. din Documentele interpretative]. În astfel de cazuri, verificarea unei astfel de caracteristici nu trebuie impusă producătorului în cazul în care acesta nu dorește să declare nici o performanță a produsului pentru caracteristica respectivă.
   CATEGORIA DE PRODUSE
   PANOURI DIN LEMN (2/2)
   Sisteme de atestare a conformității
   Pentru produsul(ele) și utilizarea(ările) proiectată(e) enumerate în continuare, este necesar să se specifice de către Comitetul European pentru Standardizare, Comitetul european pentru standardizare electrotehnică (CEN/Cenelec), în standardul(ele) armonizat(e) relevant(e), următorul(arele) sistem(e) de atestare a conformității:
   
               Produs(e)
            
            
               Utilizarea(ările) proiectată(e)
            
            
               Nivelul(ele) sau clasa(ele) de comportare la foc
            
            
               Sistemul(ele) de atestare a conformității
            
         
               Panouri din lemn nefățuite, vopsite și furniruite sau căptușite
            
            
               Pentru elemente structurale pentru utilizare interioară sau exterioară
            
            
               B – C (5)
               
            
            
               1 (7)
               
            
         
               —
               B – C (6)
               
            
            
               —
               3 (8)
               
            
         
               —
               D – E – F
            
            
               —
               4 (9)
               
            
         Precizarea sistemului ar trebui să facă posibilă punerea acestuia în aplicare chiar și atunci când nu este necesară determinarea performanței unei anumite caracteristici deoarece cel puțin un stat membru nu are cerințe legale privind o astfel de caracteristică [a se vedea articolul 2 alineatul (1) din Directiva 89/106/CEE și, după caz, clauza 1.2.3. din Documentele interpretative]. În astfel de cazuri, verificarea unei astfel de caracteristici nu trebuie impusă producătorului în cazul în care acesta nu dorește să declare nici o performanță a produsului pentru caracteristica respectivă.
   
      (1)  Materiale pentru care comportarea la foc se poate schimba în cursul procesului de producție datorită adăugării substanțelor chimice.
   
      (2)  Materiale pentru care comportarea la foc nu se poate schimba în cursul procesului de producție.
   
      (3)  Sistemul 1: a se vedea punctul 2 subpunctul (i) din Anexa III la Directiva 89/106/CEE, fără testarea mostrelor pentru audit.
   
      (4)  Sistemul 2+: a se vedea prima variantă de la punctul 2 subpunctul (ii) din Anexa III la Directiva 89/106/CEE, care include certificarea controlului producției din fabrică de un organism acreditat, pe baza inspecției inițiale a fabricii și a controlului producției în fabrică, precum și supravegherea continuă, evaluarea și aprobarea controlului producției în fabrică.
   
      (5)  Materiale pentru care comportarea la foc se poate schimba în cursul procesului de producție datorită adăugării substanțelor chimice.
   
      (6)  Materiale pentru care comportarea la foc nu se poate schimba în cursul procesului de producție datorită adăugării substanțelor chimice.
   
      (7)  Sistem 1: A se vedea punctul 2 subpunctul (i) din Anexa III la Directiva 89/106/CEE fără testarea mostrelor pentru audit.
   
      (8)  Sistem 3: A se vedea a doua variantă de la punctul 2 subpunctul (ii) din Anexa III laDirectiva 89/106/CEE.
   
      (9)  Sistem 4: A se vedea a treia variantă de la punctul 2 subpunctul (ii) din Anexa III la Directiva 89/106/CEE.